पाएं अपने शहर की ताज़ा ख़बरें और फ्री ई-पेपरडाउनलोड करें
देश भर में ऑक्सीजन पहुंचाने के बाद अब कोविड मरीजों के इलाज में सेल मदद करेगा। इसके लिए सेल झारखंड समेत भिलाई, राउरकेला, दुर्गापुर और बर्नपुर में 2500 ऑक्सीजन सपोर्टेड बनाएगा। इसकी घोषणा सेल की तरफ से शनिवार को की गई है। सेल के मुताबिक यह बेड पूरी तरह आधुनिक चिकित्सा सुविधा से लैस होगी।
चरणबद्ध तरीके से इन 2500 बेड को तैयार किया जाएगा। पहले चरण में कंपनी लगभग 700 बेड निर्माण करेगी। फिलहाला सेल के इन 5 शहरों में लगभग 3000 बेड के हॉस्पिटल हैं। जहां लगभग 1500 बेड कोविड के मरीजों के लिए आरक्षित है।
प्लांट से सीधा हॉस्पिटल में होगा गैस का कनेक्शन
नई सुविधा के तहत सेल तरल चिकित्सकीय ऑक्सीजन से गैसियस ऑक्सीजन निकालने के बजाय स्टील प्लांटों से सीधे एक समर्पित गैस लाइन ऑक्सीजन सपोर्ट से होगी। अभी तक सेल के अस्पतालों में तरल चिकित्सकीय ऑक्सीजन से गैसियस ऑक्सीजन निकालने के बाद मरीजों का उपचार किया जाता है। नई सुविधा से संक्रमितों का उपचार शीघ्रता और प्रभावी ढंग से होगी। केंद्र सरकार के सुझाव पर ऑक्सीजन के अतिरिक्त स्रोत के रूप में सीधे गैसियस ऑक्सीजन का इस्तेमाल होगा।
राज्य सरकार की मदद से विकसित किया जाएगा
सेल ने कहा है कि केंद्र सरकार की अपील के बाद सेल ने बेड बढ़ाने की दिशा में पहल शुरू किया है। इन सभी बेड को राज्य सरकार की मदद से तैयार किया जाएगा। अभी भी बोकार के बोकारो जनरल हॉस्पिटल में कोविड वार्ड तैयार किया गया है। यहां स्थानीय प्रशासन के मुताबिक ही मरीजों को एडमिट किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn